Joseph Gärtner

Joseph GÄRTNER (n. la 12-an de marto 1732 en Calw; m. la 14-an de julio 1791 en Tübingen) estis germana kuracisto kaj botanikisto, kiu unue klasifikis la eŭkaliptojnEncyclopedia of Cultivated Plants: From Acacia to Zinnia, Christopher Cumo. Lia oficiala botanika aŭtora mallongigo estas GAERTN.

Joseph Gärtner studis medicinon en Tübingen kaj Göttingen. Post la doktoriĝo li faris longajn studajn vojaĝojn al Nederlando, Francio, Italio kaj Anglio.

Dum la jaro 1760 li iĝis profesoro pri anatomio en Tübingen, kaj dum 1768 nomumiĝis profesoro pri botaniko kaj direktoro de la botanika ĝardeno en Sankt-Peterburgo. Tamen jam du jarojn poste, dum 1770 li revenis al Calw, ĉar li malbone eltenis la nordeŭropan, marbordan klimaton de Sankt-Peterburgo. Dum 1772 naskiĝis lia filo Karl Friedrich von Gärtner, kiu mem iĝis botanikisto.

Lia plej grava publikaĵo estis la du-voluma verko De fructibus et seminibus plantarum ("pri plantaj fruktoj kaj semoj"), Stutgarto kaj Tübingen 1789 – 1791, kiu enhavas detalan priskribon de la fruktoj kaj semoj de pli ol 1000 plantaj genroj.

 Honorigo 
Laŭ Joseph Gärtner poste baptiĝis la biologia genro Gaertnera (LAM.) el la planta familio rubiacoj (rubiaceae).

 Referencoj 

Kategorio:Germanaj kuracistoj
Kategorio:Germanaj botanikistoj
Kategorio:Germanaj fungosciencistoj
Kategorio:Anoj de la Reĝa Societo de Londono